**Friedebert Tuglase nimelise Ahja Kooli ÕPPEPLAAN 18.-22.10.2021**

1. Distantsõppele suunatakse 2.-9. klass, koolis jätkavad 1.klass ja 6 hariduslike erivajadustega õpilast.
2. Õppetöös osalevad kõik õpilased, kelle tervislik seisund seda võimaldab.
3. Õpetaja juhib ja juhendab õppetegevust distantsilt läbi eKooli, kooli domeeniga meiliaadressi ning Zoom’i ja Google Meet’i teel.
4. Õppeülesanded sisestatakse eKooli koduste ülesannete alla.
5. Õppepäeva ülesanded on õpilasele teada eelmise päeva õhtul hiljemalt kell 20.00, et õpilane teaks ette, millised tegevused järgmisel õppepäeval toimuvad.
6. Õpetaja on õpilastele koolipäevadel kättesaadav meili vahendusel 8.20-15.00.
7. Virtuaaltunnid toimuvad tunniplaani järgsel kellaajal. Tunniplaan koos kellaaegadega on kooli kodulehel. Sealjuures võib õpetaja nõuda, et õpilane osaleb virtuaaltunnis enda nime ja näoga, et õpilane jagab oma videopilti, vastasel juhul on õpetajal õigus õpilane tunnist eemaldada ja märkida tunnist puudujaks. Tunni salvestamine ja salvestiste jagamine ei ole ilma eelneva kokkuleppeta lubatud. Virtuaaltunnis peab õpilane järgima õpetaja suulisi ja kirjalikke korraldusi.
8. Kui õpetaja on määranud kohustusliku osalemise virtuaaltunnis, aga õpilane ei võta sellest osa, siis märgitakse õpilane puudujaks- õpilane peab koolikohustust täitma ka distantsõppe ajal.
9. Klassijuhatajaga suhtlevad lapsevanemad tavapärasel moel.
10. Sotsiaalpedagoogi poole saab pöörduda meili teel  ave.plakk@ahjakool.ee
11. Kui kodused IT-lahendused ei võimalda õppeülesandeid täita, tuleb lapsevanemal sellest koheselt teavitada klassijuhatajat.
12. Hindamisel kasutame nii numbrilist kui arvestuslikku hindamist.

*Selgituseks:*

***ARV*** *- töö arvestatud.*

***LT*** *- töö lõpetamata (tehtud töö tagastatud õpilasele paranduste tegemiseks, aga õpetaja pole veel nõuetekohast tööd tagasi saanud).*

***!*** *- töö esitamata (sisestatakse, kui kodune töö on õigel kuupäeval esitamata. Märka, kui õpetaja on sealjuures andnud töö uue esitamise tähtaja!).*

***MA*** *- töö mitte arvestatud (sisestatakse, kui töö jääb vaatamata antud lisaajale esitamata, ümberarvestamist ei toimu).*

1. Palume vanematel tavapärasel viisil anda klassijuhatajale teada, kui laps on haigestunud sel moel, et see takistab kodus õppetööga tegelemist. Sel juhul märgime õpilase eKooli puudujaks. Samuti palume teavitada klassijuhatajat,   kui õpilane on tervenenud ja saab kodus taas alustada õppetööga tegelemisega. Info on vajalik õpilaste tervisliku olukorra jälgimiseks. Koroonaviirusesse nakatumisel (PCR-test positiivne) tuleb otsekohe teavitada klassijuhatajat telefoni teel.
2. Kool võib äärmisel vajadusel, kõiki ettevaatusabinõusid rakendades korraldada koolimajas hariduslike erivajadustega õppijatele konsultatsioone õpitulemuste saavutamiseks, jätkata hariduslike tugiteenuste pakkumist. Kool annab õpilasele ja tema vanematele teada, mis päeval last kooli oodatakse ja milline on tema päevakava.
3. Olukorra tõsidust arvestades loodame koostöövalmidust ning mõistvat suhtumist.